pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อว.ชี้นักวิจัยซื้อผลงานแปะชื่อตีพิมพ์บทความวิจัยในวารสารวิชาการนานาชาติ ผิดจริยธรรมทางวิชาการอย่างร้ายแรง
วันจันทร์ที่ 30 มกราคม 2566
อว.ชี้นักวิจัยซื้อผลงานแปะชื่อตีพิมพ์บทความวิจัยในวารสารวิชาการนานาชาติ ผิดจริยธรรมทางวิชาการอย่างร้ายแรง
อว.ชี้นักวิจัยซื้อผลงานแปะชื่อตีพิมพ์บทความวิจัยในวารสารวิชาการนานาชาติ ผิดจริยธรรมทางวิชาการอย่างร้ายแรง
เมื่อวันที่ 9 ม.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตามที่มีข่าวว่ามีนักวิจัยจํานวนหนึ่งได้ตีพิมพ์ผลงานทางวิชาการ ผ่านการซื้อผลงานเพื่อให้ตัวเองได้มีชื่ออยู่ในบทความวิจัยที่ตีพิมพ์ในวารสารวิชาการนานาชาติ ทางกระทรวง อว. จะดําเนินการตรวจสอบข้อเท็จจริงอย่างเร่งด่วนและติดตามอย่างใกล้ชิด เนื่องจากการกระทําดังกล่าวเป็นการผิดจริยธรรมทางวิชาการอย่างชัดเจน
"ขอขอบคุณนักวิชาการและสื่อมวลชนที่ห่วงใยและได้ให้ข้อมูลที่เป็นประโยชน์ต่อกระทรวง อว. ว่ามีกลไกที่เป็นช่องโหว่ในการตีพิมพ์ผลงานทางวิชาการโดยที่บุคคลที่มีชื่ออยู่ในบทความนั้นอาจไม่ได้เป็นผู้วิจัยในโครงการจริง เป็นเรื่องที่มหาวิทยาลัยต้องดําเนินการตรวจสอบอย่างเข้มงวดและจริงจัง หากพบว่าดําเนินการจริงต้องถือเป็นความผิดและลงโทษอย่างรวดเร็ว" รมว.อว. กล่าว
ด้าน ศ.ดร.นพ. สิริฤกษ์ ทรงศิวิไล ปลัดกระทรวง อว. กล่าวเพิ่มเติมว่า ตาม พ.ร.บ.การอุดมศึกษา พ.ศ.2562 มาตรา 70 ระบุว่า “ห้ามมิให้ผู้ใด จ้าง วาน ใช้ให้ผู้อื่นทําผลงานทางวิชาการเพื่อไปใช้ในการเสนอเป็นส่วนหนึ่งของการศึกษาในหลักสูตรการศึกษาระดับอุดมศึกษาหรือเพื่อใช้ในการทําผลงาน ซึ่งเป็นส่วนหนึ่งของการขอตําแหน่งทางวิชาการ หรือเสนอขอปรับปรุงการกําหนดตําแหน่ง การเลื่อนตําแหน่ง การเลื่อนวิทยฐานะหรือการให้ได้รับเงินเดือนหรือเงินอื่นในระดับที่สูงขึ้น ทั้งนี้ ไม่ว่าจะมีประโยชน์ตอบแทนหรือไม่ก็ตาม ห้ามมิให้ผู้ใดรับจ้างหรือรับดําเนินการตามวรรคหนึ่ง เพื่อให้ผู้อื่นนําผลงานนั้นไปใช้ประโยชน์ในการดําเนินการตามวรรคหนึ่ง เว้นแต่เป็นการช่วยเหลือโดยสุจริตตามสมควร โดยหากผู้ใดฝ่าฝืนจะต้องระวางโทษจําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ” และยังมีประกาศเรื่อง มาตรฐานการวิจัย โดยสํานักงานการวิจัยแห่งชาติ (วช.) ระบุถึงมาตรฐานการเผยแพร่ผลงานวิจัยและผลงานทางวิชาการ รวมทั้งจริยธรรมนักวิจัยด้วย ดังนั้น การที่มีนักวิจัยได้ตีพิมพ์ผลงานทางวิชาการ ผ่านการซื้อผลงานเพื่อให้ตัวเองได้มีชื่ออยู่ในบทความวิจัยที่ตีพิมพ์ในวารสารวิชาการนานาชาติ จึงเป็นการผิดจริยธรรมทางวิชาการ ทั้งนี้ มหาวิทยาลัยและสถาบันวิจัยมีหน้าที่ในการเคร่งครัดดูแลให้บุคลากรดําเนินการให้ถูกต้องไม่ผิดหลักจริยธรรม และสํานักงานปลัดกระทรวง อว. โดยคณะกรรมการการอุดมศึกษา (กกอ.) คณะกรรมการข้าราชการพลเรือนในสถาบันอุดมศึกษา (กพอ) และคณะกรรมการมาตรฐานการอุดมศึกษา (กมอ.) จะต้องกํากับดูแลอย่างใกล้ชิด
ปลัดกระทรวง อว.กล่าวต่อว่า กระทรวง อว. ได้แจ้งย้ําไปยังที่ประชุมอธิการบดีของมหาวิทยาลัยทั้งรัฐและเอกชน และหน่วยงานวิจัยต่างๆ ให้ตรวจสอบข้อมูลของบุคลากรอย่างใกล้ชิด ตามแนวทางในการกํากับจริยธรรมการตีพิมพ์ผลงานวิจัย รวมทั้งการนําผลงานที่ผิดจริยธรรมมาขอตําแหน่งวิชาการ หากตรวจพบประเด็นใดให้ดําเนินการทันทีและป้องกันไม่ให้เกิดการกระทําในลักษณะนี้อีก
"กระทรวง อว. ได้จัดให้มีทีมงานส่วนกลางเข้าไปตรวจสอบข้อมูลในเชิงลึกแล้ว ขอขอบคุณท่านที่ได้ให้ข้อมูลมายังสํานักปลัดกระทรวง อว. (สป.อว.) และหากมีข้อมูลอะไรเพิ่มเติมสามารถแจ้งข้อมูลมายัง สป.อว. ได้ทันที" ปลัดกระทรวง อว. กล่าว
รัฐบาลไทย-ข่าวทำเนียบรัฐบาล-อว. เปิดหลักสูตร "Wins 3" โครงการพัฒนาเครือข่ายและศักยภาพผู้บริหารระดับสูงของกระทรวงการอุดมศึกษา วิทยาศาสตร์ วิจัยและนวัตกรรม
วันจันทร์ที่ 30 มกราคม 2566
อว. เปิดหลักสูตร "Wins 3" โครงการพัฒนาเครือข่ายและศักยภาพผู้บริหารระดับสูงของกระทรวงการอุดมศึกษา วิทยาศาสตร์ วิจัยและนวัตกรรม
อว. เปิดหลักสูตร "Wins 3" โครงการพัฒนาเครือข่ายและศักยภาพผู้บริหารระดับสูงของกระทรวงการอุดมศึกษา วิทยาศาสตร์ วิจัยและนวัตกรรม
วันที่ 9 มกราคม 2566 กระทรวงการการอุดมศึกษา วิทยาศาสตร์ วิจัยและนวัตกรรม (อว.) จัดพิธีเปิดหลักสูตร "Wins 3" โครงการพัฒนาเครือข่ายและศักยภาพผู้บริหารระดับสูงของกระทรวงการอุดมศึกษา วิทยาศาสตร์ วิจัยและนวัตกรรม เพื่อสร้างเครือข่าย ผนึกพลังประสานความร่วมมือและเชื่อมโยงงานของหน่วยงานในกระทรวง อว. และหน่วยงานอื่น ทั้งภาครัฐและเอกชน พัฒนาแนวคิด กลยุทธ์การทํางาน กระบวนการเรียนรู้ด้าน Digital Literacy เพื่อการบริหารจัดการองค์กร พร้อมส่งเสริมสมรรถนะบุคลากรรุ่นใหม่ของสถาบันอุดมศึกษา โดยได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดงาน พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. ดร.ดนุช ตันเทอดทิตย์ เลขานุการรัฐมนตรีว่าการกระทรวง อว. ศ.ดร.ศุภชัย ปทุมนากุล รองปลัดกระทรวง อว. และคณะผู้บริหารกระทรวง อว. เข้าร่วมงาน ณ โรงแรมเซ็นทาราแกรนด์ เซ็นทรัลพลาซ่า ลาดพร้าว
ศ.(พิเศษ) ดร.เอนก กล่าวว่า การทํา Wins 3 ง่าย เพราะมีต้นแบบมาก่อนหน้า ซึ่งหลักสูตรนี้เป็นหลักสูตรสําหรับผู้บริหารที่ดีมาก การทําหลักสูตรในครั้งนี้เราถือต้นแบบว่า 1. ต้องไม่ใช้เวลามาก เพราะเป็นผู้บริหารระดับสูงเยอะ อาจจะไม่มีเวลาเพียงพอ โดยเป็นในลักษณะของการไปดูงาน 4-5 ครั้ง อยู่ด้วยกัน ทํากิจกรรมให้คิด วิเคราะห์ สรุป 2-3 วัน 2. ไม่อยากให้ทําเอกสารวิจัย เพราะการทําเอกสารวิจัยใช้เวลาเยอะ อยากให้เอาเวลาตรงนั้นมานั่งพูดคุย คิดวิเคราะห์ แก้ปัญหากันมากกว่า
สําหรับวันนี้อยากจะมอบการบ้านให้ผู้เข้าร่วมหลักสูตรได้ทํานั่นคือ 1. ช่วยคิดให้หน่อยว่าจะจัดการศึกษายังไงให้เกิด long life learning ทําให้มั่นใจว่าเด็กที่จบออกไปต้องมีงานทํา ปรับหลักสูตรให้รองรับตรงงานในอนาคต มีการศึกษาในรูปแบบใดบ้างที่มีความรู้ที่สามารถตามทันโลกที่เปลี่ยนแปลงอยู่ตลอดได้ 2. เรื่องการประชุมคณะรัฐมนตรีจะมีการปรับปรุงยังไง การจัดวาระประชุมไหนที่สามารถจัดออกมาให้เป็นในรูปแบบของประชาชน เรื่องของกระทรวง อว. อยากให้นําประชาชนเป็นที่ตั้ง แทนที่จะคิดเป็นเรื่องมหาลัยให้คิดถึงเรื่องของประชาชนเป็นสําคัญ
และสิ่งที่อยากจะฝากไว้คืออยากให้ทุกคนช่วยกันคิดว่าจะทําอย่างไรให้คนไทยทั้งประเทศเป็นนักวิจัยสมัครเล่น ถ้าคนของเราเป็นนักวิจัย ประเทศของเราก็จะเจริญก้าวหน้า ทําอย่างไรให้ประชาชนสนุกกับงานวิจัย "ผมตั้งความหวังเอาไว้มาก อยากเห็นคําถามที่ตั้งให้ทั้ง 2 ข้อนี้ มีคําตอบ" รัฐมนตรีว่าการกระทรวง อว. กล่าว
รัฐบาลไทย-ข่าวทำเนียบรัฐบาล-จังหวัดนครสวรรค์ และจังหวัดพิจิตร
วันจันทร์ที่ 30 มกราคม 2566
จังหวัดนครสวรรค์ และจังหวัดพิจิตร
30 มกราคม 2566
นายกรัฐมนตรีลงพื้นที่นครสวรรค์ ตรวจติดตามการบริหารจัดการน้ํา “สี่แควโมเดล” ดีใจเห็นรอยยิ้มประชาชน ยืนยันตลอดเวลาทํางานเพื่อประชาชนและประเทศชาติ ไม่ต้องการทิ้งภาระให้คนรุ่นหลัง
นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ํารัฐบาลมุุ่งมั่นแก้ไขปัญหาความยากจนอย่างเป็นระบบ
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ คุมเข้มวิทยาศาสตร์การกีฬา ดึงบุคลากรที่ผ่านการอบรมด้านกีฬาเข้าสู่ระบบ เสริมความแข็งแกร่งยกระดับกีฬาไทยสู่เวทีโลก
วันจันทร์ที่ 30 มกราคม 2566
30/01/2566
รองนายกฯ พล.อ.ประวิตรฯ คุมเข้มวิทยาศาสตร์การกีฬา ดึงบุคลากรที่ผ่านการอบรมด้านกีฬาเข้าสู่ระบบ เสริมความแข็งแกร่งยกระดับกีฬาไทยสู่เวทีโลก
รองนายกฯ พล.อ.ประวิตรฯ คุมเข้มวิทยาศาสตร์การกีฬา ดึงบุคลากรที่ผ่านการอบรมด้านกีฬาเข้าสู่ระบบ เสริมความแข็งแกร่งยกระดับกีฬาไทยสู่เวทีโลก
วันนี้ (วันที่ 30 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนากีฬาแห่งชาติ ผ่านระบบ VTC ณ ห้องประชุมมูลนิธิอนุรักษ์ป่ารอยต่อฯ รับทราบ การดําเนินงานกิจกรรมกีฬามวยไทย ร่วมกับสหพันธ์กีฬามวยไทย ที่ IOC ให้การรับรอง ในรายการ MUAYTHAI SOFTPOWER - MUAYTHAI FESTIVAL 2022
โดย การประชุมพิจารณาและให้ความเห็นชอบแผนงานที่สําคัญ ประกอบด้วย การส่งเสริมกิจกรรมและเครื่องมือวิทยาศาสตร์การกีฬา การจัดการแข่งขันกีฬาอาชีพ เพื่อสร้างมูลค่าทางเศรษฐกิจ การพัฒนาบุคลากรกีฬาสู่ความเป็นเลิศ การสร้างกระแสกีฬาจากการแข่งขันกีฬา และการกํากับดูแลกีฬามวยให้ปฏิบัติตามกฎหมาย โดยเฉพาะการควบคุมดูแล การพัฒนาและมาตรฐาน การจัดกิจกรรมและการแข่งขัน รวมทั้งการเผยแพร่และอนุรักษ์มวยไทย
ทั้งนี้ พล.อ.ประวิตร วงษ์สุวรรณ กําชับ การกีฬาแห่งประเทศไทย ต้องดึงบุคลากรที่ผ่านการอบรมและพัฒนาด้านกีฬา จํานวนมากกว่า 20,000 คน เข้าสู่ระบบมากกว่าที่เป็นอยู่ ควบคู่กับการใช้วิทยาศาสตร์การกีฬา เพื่อเสริมสร้างยกระดับพัฒนาการกีฬาของไทยทุกประเภทให้แข็งแกร่งขึ้นอย่างจริงจัง โดยเฉพาะ มวยไทยสู่เวทีโลก ที่กําลังได้รับความนิยมอย่างมากและเป็นซอฟพาวเวอร์ที่สําคัญของไทย พร้อมเน้นย้ํา การเบิกจ่ายงบประมาณกองทุนและการดําเนินงาน ให้เป็นไปตามแผนงานและกรอบขั้นตอนที่กําหนด โดยต้องทําความเข้าใจกับสมาคมและหน่วยงานด้านกีฬาต่างๆร่วมกันอย่างใกล้ชิด เพื่อมิให้เกิดความล่าช้า สําหรับการสร้างมูลค่าทางเศรษฐกิจด้านการกีฬาในภาพรวม ขอให้ผู้จัดการการแข่งขัน ชี้แจงมูลค่าทางเศรษฐกิจของแต่ละรายการกีฬาและชี้แจงสิทธิประโยชน์ที่ทางกองทุนจะได้รับในคราวเดียวกัน
รัฐบาลไทย-ข่าวทำเนียบรัฐบาล-สธ.- สบช. ร่วมพัฒนาองค์ความรู้ด้านสุขภาพแก่บุคลากร 12 เขตสุขภาพ รองรับการดูแลสุขภาวะชุมชน สร้างความมั่งคงระบบสาธารณสุขไทย
วันจันทร์ที่ 30 มกราคม 2566
สธ.- สบช. ร่วมพัฒนาองค์ความรู้ด้านสุขภาพแก่บุคลากร 12 เขตสุขภาพ รองรับการดูแลสุขภาวะชุมชน สร้างความมั่งคงระบบสาธารณสุขไทย
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือทางวิชาการ พัฒนาองค์ความรู้ด้านสุขภาพแก่บุคลากรสาธารณสุข 12 เขตสุขภาพทั่วประเทศ รองรับการดูแลสุขภาวะชุมชนสร้างความมั่นคงให้แก่ระบบสาธารณสุขไทย
กระทรวงสาธารณสุข ร่วมกับ สถาบันพระบรมราชชนก ลงนามบันทึกข้อตกลงความร่วมมือทางวิชาการ พัฒนาองค์ความรู้ด้านสุขภาพแก่บุคลากรสาธารณสุข 12 เขตสุขภาพทั่วประเทศ รองรับการดูแลสุขภาวะชุมชนสร้างความมั่นคงให้แก่ระบบสาธารณสุขไทย ส่งผลให้ประชาชนได้รับการดูแลอย่างมีคุณภาพทั่วถึงและเท่าเทียม
วันนี้ (30 มกราคม 2566) ที่ห้องประชุม 1 ชั้น 9 กรมสนับสนุนบริการสุขภาพ กระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมเชิงปฏิบัติการความร่วมมือในการจัดทําแผนพัฒนาบุคลากรเพื่อสุขภาวะชุมชน และพิธีลงนามบันทึกข้อตกลงความร่วมมือทางวิชาการ ระหว่าง สถาบันพระบรมราชชนก กับ ผู้ตรวจราชการกระทรวงสาธารณสุขเขตสุขภาพที่ 1-12 โดยมี ศ.พิเศษ ดร.นายแพทย์วิชัย เทียนถาวร อธิการบดีสถาบันพระบรมราชชนก นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข ผู้ตรวจราชการกระทรวงสาธารณสุข สาธารณสุขนิเทศก์ ผู้บริหารและเจ้าหน้าที่ จํานวน 140 คน ร่วมประชุม
นายแพทย์โอภาส กล่าวว่า กระทรวงสาธารณสุขมีนโยบายส่งเสริมพัฒนาบุคลากรสาธารณสุข ทั้งระดับบริหารและปฏิบัติงานอย่างต่อเนื่อง เพื่อรองรับการให้บริการประชาชนและการเปลี่ยนแปลงของเทคโนโลยีปัจจุบันบุคลากรด้านสาธารณสุขทั้งประเทศมีจํานวนกว่า 7-8 แสนคน เมื่อรวมกับ อสม. จะมีประมาณเกือบ 2 ล้านคนซึ่งในแต่ละวันต้องดูแลประชาชนทั่วประเทศกว่า 4-5 ล้านคน กระทรวงสาธารณสุขจึงมีการลงนามบันทึกข้อตกลงความร่วมมือทางวิชาการกับสถาบันพระบรมราชชนก เพื่อพัฒนาบุคลากรให้มีคุณภาพ ช่วยกันขับเคลื่อนระบบสาธารณสุขไทยให้ก้าวไปข้างหน้าได้อย่างเข้มแข็ง มั่นคงและมีประสิทธิภาพ
นายแพทย์โอภาส กล่าวต่อว่า การจะขับเคลื่อนระบบสาธารณสุขให้เจริญก้าวหน้าได้ รากฐานที่สําคัญที่สุด คือ บุคลากรและระบบการทํางานที่มีประสิทธิภาพ ซึ่งการลงนามบันทึกข้อตกลงความร่วมมือทางวิชาการครั้งนี้ จะทําให้เกิดการผลิตและพัฒนาบุคลากรที่ตอบสนองต่อระบบสุขภาพของกระทรวงสาธารณสุขและความต้องการของประเทศ ในการเชื่อมโยงภาวะสุขภาพของทั่วโลก มีการจัดการศึกษา ส่งเสริมวิชาการ วิชาชีพ สนับสนุนแหล่งเรียนรู้ งานวิจัยและพัฒนานวัตกรรม, เพิ่มการเข้าถึงบริการสุขภาพของคนในชุมชนเมือง, ผู้สูงอายุได้รับการดูแลอย่างทั่วถึงและเป็นระบบ, รองรับการดําเนินงานตามบริบทของทั้ง 12 เขตสุขภาพ, มีการจัดบริการงานวิชาการและพัฒนาแนวทางในการให้บริการด้วยเทคโนโลยี เพื่อช่วยให้เข้าถึงทุกแพลตฟอร์ม เพิ่มขีดความสามารถของระบบบริการสุขภาพได้อย่างมีประสิทธิภาพ รวมถึงปลูกฝังให้บุคลากรสาธารณสุขมีส่วนร่วมในการทะนุบํารุงศิลปะ วัฒนธรรม และสืบสานพระราชปณิธานของสมเด็จพระมหิตลาธิเบศร อดุลยเดชวิกรม พระบรมราชชนก “องค์บิดาแห่งการแพทย์แผนปัจจุบัน และการสาธารณสุขของไทย” ซึ่งผลในท้ายที่สุดจะก่อให้เกิดประโยชน์กับประชาชนที่จะได้รับการดูแลอย่างมีคุณภาพ ทั่วถึงและเท่าเทียม
****************************** 30 มกราคม 2566
รัฐบาลไทย-ข่าวทำเนียบรัฐบาล-นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ำรัฐบาลมุุ่งมั่นแก้ไขปัญหาความยากจนอย่างเป็นระบบ
วันจันทร์ที่ 30 มกราคม 2566
30/01/2566
นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ํารัฐบาลมุุ่งมั่นแก้ไขปัญหาความยากจนอย่างเป็นระบบ
นายกฯ ติดตามการขับเคลื่อนระบบบริหารจัดการข้อมูล การพัฒนาคนแบบชี้เป้าในระดับพื้นที่ จ.นครสวรรค์ ย้ํารัฐบาลมุุ่งมั่นแก้ไขปัญหาความยากจนอย่างเป็นระบบ ให้ความสําคัญกับการแก้ไขปัญหาระดับฐานราก เพื่อให้ประชาชนมีคุณภาพชีวิตที่ดีขึ้น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (30 มกราคม 2566) เวลา 11.50 น. ณ วัดดงแม่ศรีเมือง ตําบลตาสัง อําเภอบรรพตพิสัย จังหวัดนครสวรรค์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ติดตามการขับเคลื่อนระบบบริหารจัดการข้อมูลการพัฒนาคนแบบชี้เป้าในระดับพื้นที่ โดยจังหวัดนครสวรรค์มีความโดดเด่นในด้านกาารแก้ไขปัญหาความยากจนให้กับชาวบ้านไปแล้วกว่า 16,987 ครัวเรือนตามเป้าหมายในปีงบประมาณ 2565 รวมทั้งบทบาทของภาคีการพัฒนาต่าง ๆ ที่เกี่ยวข้องในพื้นที่ที่มีความเข้มแข็ง ประกอบด้วย สถาบันการศึกษา สถาบันศาสนา ชุมชนและภาคเอกชนในพื้นที่ ในการสนับสนุนข้อมูลเชิงวิชาการ ข้อมูลเชิงลึกของพื้นที่ การดําเนินการในระดับชุมชน และการสร้างและสนับสนุนกิจกรรมทางสังคม
โอกาสนี้ นายกรัฐมนตรีได้สักการะหลวงพ่อโต และนมัสการพระครูนิวาสบุญญากร เจ้าอาวาสวัดดงแม่ศรีเมือง ณ วิหารหลวงพ่อโต พร้อมรับฟังบรรยายสรุปการบริหารจัดการน้ําเพื่อการเกษตร (บึงบอน) และโครงการเพิ่มประสิทธิภาพการบริหารจัดการน้ํา “บึงบอน” อําเภอบรรพตพิสัย
จากนั้น นายกรัฐมนตรีได้พบปะประชาชนในพื้นที่กว่า 4,000 คน โดยนายกรัฐมนตรีได้กล่าวตอนหนึ่งว่า รัฐบาลมีความมุุ่งมั่นในการแก้ไขปัญหาความยากจนอย่างเป็นระบบ ให้ความสําคัญกับการแก้ไขปัญหาในระดับฐานรากเพื่อให้ประชาชนมีคุณภาพชีวิตที่ดีขึ้น มีความเข้มแข็งสามารถช่วยเหลือตัวเองได้อย่างยั่งยืน ขอชื่นชมจังหวัดนครสวรรค์ที่สามารถแก้ไขปัญหาความยากจนให้กับประชาชนในพื้นที่ตามนโยบายของรัฐบาล และข้อสั่งการของนายกรัฐมนตรี ที่มุ่งเน้นให้ส่วนราชการทุกหน่วยงานดูแลประชาชนทุกสาขาอาชีพให้ดีที่สุด ให้มีรายได้เพิ่มขึ้น จะต้องไม่หยุดสร้างรายได้ โดยเฉพาะรายได้จากการเกษตรจะต้องปรับเปลี่ยนเป็นการทําเกษตรสมัยใหม่ รัฐบาลมุ่งแก้ไขปัญหามาโดยตลอด ไม่ว่าจะเป็นเรื่องของราคาสินค้า และการลดต้นทุนการผลิต ราคาปุ๋ย ซึ่งรัฐบาลพยายามจะแก้ไขปัญหามาอย่างต่อเนื่อง
นายกรัฐมนตรียืนยันการแก้ไขปัญหาบนความขาดแคลน และความขัดแย้งไม่สามารถแก้ไขปัญหาอะไรได้ จะต้องอาศัยความรัก ความร่วมมือของทุกคนช่วยเหลือซึ่งกันและกันในการแก้ไขปัญหาบนความร่วมใจของทุกภาคส่วน รัฐบาลพร้อมทําทุกอย่างให้ประเทศไทยเดินไปข้างหน้า วันนี้รู้สึกเห็นใจประชาชน หลายคนยังมีหนี้สิน แต่หลายคนก็มีคุณภาพชีวิตที่ดี ขอให้ทุกคนมีจิตใจที่เอื้อเฟื้อต่อกันและกัน อยู่ร่วมกันอย่างสันติ เคารพกฎหมาย เคารพกติกา รัฐบาลจะดูแลอย่างดีที่สุดภายใต้งบประมาณที่มีอยู่อย่างจํากัด สิ่งสําคัญทุกคนต้องมีรอยยิ้ม รอยยิ้มแห่งสยาม รอยยิ้มแห่งความประทับใจ
จากนั้น นายกรัฐมนตรีได้เดินทักทายประชาชนที่มาให้การต้อนรับอย่างเป็นกันเอง ท่ามกลางบรรยากาศที่อบอุ่น
รัฐบาลไทย-ข่าวทำเนียบรัฐบาล-โฆษก สธ. เตือนอย่าหลงเชื่อเพจมิจฉาชีพใช้โลโก้กระทรวงฯ อ้างช่วยคนอยู่บ้านทำงานออนไลน์
วันจันทร์ที่ 30 มกราคม 2566
โฆษก สธ. เตือนอย่าหลงเชื่อเพจมิจฉาชีพใช้โลโก้กระทรวงฯ อ้างช่วยคนอยู่บ้านทํางานออนไลน์
โฆษกกระทรวงสาธารณสุข เตือนประชาชนอย่าหลงเชื่อกลุ่มมิจฉาชีพทําเพจเฟซบุ๊กใช้โลโก้กระทรวงสาธารณสุข โฆษณาชวนเชื่ออ้าง สธ.เปิดโอกาสให้คนเลี้ยงลูกอยู่บ้านทํางานออนไลน์ รายได้วันละหลายพัน ย้ํา สธ.ไม่มีการจ้างงานออนไลน์
โฆษกกระทรวงสาธารณสุข เตือนประชาชนอย่าหลงเชื่อกลุ่มมิจฉาชีพทําเพจเฟซบุ๊กใช้โลโก้กระทรวงสาธารณสุข โฆษณาชวนเชื่ออ้าง สธ.เปิดโอกาสให้คนเลี้ยงลูกอยู่บ้านทํางานออนไลน์ รายได้วันละหลายพัน ย้ํา สธ.ไม่มีการจ้างงานออนไลน์ หากพบขอให้แจ้งเบาะแสกับกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี เพื่อดําเนินการทางกฎหมายต่อไป
วันนี้ (30 มกราคม 2566) นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ 11) และโฆษกกระทรวงสาธารณสุข กล่าวว่า ขณะนี้มีกลุ่มมิจฉาชีพทําเพจเฟซบุ๊กแอบอ้างใช้โลโก้กระทรวงสาธารณสุขเพื่อสร้างความน่าเชื่อถือ โฆษณาหาคนทํางานออนไลน์ สร้างรายได้เสริม อ้างกระทรวงสาธารณสุขเปิดโอกาสให้คนท้องแม่ที่ต้องเลี้ยงลูกอยู่บ้านมีรายได้ เพียงกดถูกใจตัวอย่างภาพยนตร์หรือร้านค้าออนไลน์ โดยจะส่งลิงก์ให้แอดไลน์พร้อมตัวอย่างให้ทดลองทํางาน ขอเตือนว่าอย่าหลงเชื่อเด็ดขาด อาจถูกหลอกให้เสียเงินได้ หากพบเพจลักษณะนี้ขอให้ประชาชนพิจารณาถึงความเป็นไปได้อย่างรอบคอบ และหากมีการอ้างอิงถึงหน่วยงานใดขอให้สอบถามกับหน่วยงานนั้นโดยตรง
“กระทรวงสาธารณสุข เป็นหน่วยงานราชการ ไม่มีการจ้างคนทํางานผ่านระบบออนไลน์ ประชาชนสามารถติดตามข้อมูลต่างๆ ได้ผ่านช่องทางออนไลน์ที่เป็นทางการ ได้แก่ เว็บไซต์กระทรวงสาธารณสุขwww.moph.go.th หรือเพจเฟซบุ๊กกระทรวงสาธารณสุข และหากพบช่องทางออนไลน์ที่มีการกระทําลักษณะดังกล่าว ขอให้เก็บหลักฐานการติดต่อพูดคุยกับมิจฉาชีพ และแจ้งเบาะแสที่ เว็บไซต์กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี เพื่อให้เจ้าหน้าที่ตํารวจดําเนินการกับกลุ่มมิจฉาชีพตามกฎหมาย และแจ้งเตือนไม่ให้ประชาชนหลงเชื่อหรือตกเป็นเหยื่อต่อไป” นพ.รุ่งเรืองกล่าว
****************************** 30 มกราคม 2566
รัฐบาลไทย-ข่าวทำเนียบรัฐบาล-"ทิพานัน" เผย  ปี66 คนกรุงฯได้ใช้ 3 ท่าเรือ “ท่าเรือพระราม 7- ท่าเรือท่าเตียน –ท่าเรือเกียกกาย”   ชูวิสัยทัศน์ "พล.อ.ประยุทธ์" ทำ Smart Pier ในแม่น้ำเจ้าพระยาทั้ง 29 ท่า
วันจันทร์ที่ 30 มกราคม 2566
30/01/2566
"ทิพานัน" เผย  ปี66 คนกรุงฯได้ใช้ 3 ท่าเรือ “ท่าเรือพระราม 7- ท่าเรือท่าเตียน –ท่าเรือเกียกกาย”   ชูวิสัยทัศน์ "พล.อ.ประยุทธ์" ทํา Smart Pier ในแม่น้ําเจ้าพระยาทั้ง 29 ท่า
"ทิพานัน" เผย  ปี66 คนกรุงฯได้ใช้ 3 ท่าเรือ “ท่าเรือพระราม 7- ท่าเรือท่าเตียน –ท่าเรือเกียกกาย”   ชูวิสัยทัศน์ "พล.อ.ประยุทธ์" ทํา Smart Pier ในแม่น้ําเจ้าพระยาทั้ง 29 ท่า ใช้งานในอีก 2 ปี  เพื่อเชื่อมต่อล้อ-ราง-เรือ  แก้ปัญหารถติด บูมท่องเที่ยวทางน้ํา
วันที่ 30 ม.ค. 66 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทฺธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เร่งขับเคลื่อนนโยบายเชื่อมต่อการเดินทาง ล้อ-ราง-เรืออย่างไร้รอยต่อ เพื่อยกระดับคุณภาพชีวิตให้ประชาชนมีความสะดวกสบาย ปลอดภัยในการเดินทาง แก้ปัญหาการจราจรติดขัด และส่งเสริมการท่องเที่ยวทางน้ําอย่างต่อเนื่อง เพิ่มขีดความสามารถในการแข่งขันให้กับประเทศ และยกระดับคุณภาพชีวิตของประชาชน ตามยุทธศาสตร์ชาติระยะ 20 ปี ผ่านแผนพัฒนายกระดับท่าเรือโดยสาร (Smart Pier) ในแม่น้ําเจ้าพระยา ให้เป็นสถานีเรือที่มีความทันสมัย สะดวก ปลอดภัย มีรูปลักษณ์สวยงามเป็นแลนด์มาร์ค เชื่อมต่อกับระบบขนส่งสาธารณะต่าง ๆ ทั้งทางถนนและทางรางจํานวน 29 แห่ง ในเขตกรุงเทพมหานครและปริมณฑล งบประมาณ 942 ล้านบาท
น.ส.ทิพานัน กล่าวว่า สําหรับแผนพัฒนายกระดับท่าเรือโดยสาร (Smart Pier) ในแม่น้ําเจ้าพระยา ทั้ง 29 ท่า ได้ดําเนินการแล้วเสร็จและเปิดใช้งานแล้วจํานวน 6 แห่ง ได้แก่ ท่าเรือกรมเจ้าท่า ท่าเรือสะพานพุทธ ท่าเรือนนทบุรี ท่าเรือท่าช้าง ท่าเรือสาทร และท่าเรือพายัพในช่วงระหว่างปี 2562-2564 และในปี 2565 ที่ผ่านมา ดําเนินการแล้วเสร็จและเปิดให้บริการอีก 2 แห่งได้แก่ ซึ่งพล.อ.ประยุทธ์ได้เดินทางไปเป็นประธานในพิธีเปิดท่าเรือราชินี และท่าเรือบางโพ เป็น“ของขวัญปีใหม่ 2566”ตามนโยบายของพล.อ.ประยุทธ์เมื่อวันที่ 23 ธันวาคม 2565 ที่ผ่านมา และจะดําเนินการแล้วเสร็จในปี 2566 3 แห่งได้แก่ ท่าเรือพระราม 7 ท่าเรือท่าเตียน และท่าเรือเกียกกาย ที่เหลืออีก 18แห่งคาดว่าดําเนินการได้แล้วเสร็จตามแผนในปี 2568 ได้แก่ ท่าเรือพระราม 5 ท่าเรือพระปิ่นเกล้า ท่าเรือปากเกร็ด ท่าเรือสี่พระยา ท่าเรือเขียวไข่กา ท่าเรือสะพานกรุงธน (ซังฮี้) ท่าเรือพรานนก ท่าเรือเทเวศร์ ท่าเรือโอเรียนเต็ล ท่าเรือราชวงศ์ ท่าเรือพิบูลสงคราม 2 (นนทบุรี) ท่าเรือวัดตึก ท่าเรือพิบูลสงคราม 1 ท่าเรือวัดเขมา ท่าเรือวัดสร้อยทอง ท่าเรือวัดเทพากร ท่าเรือวัดเทพนารี และท่าเรือรถไฟ โดยเมื่อการก่อสร้างปรับปรุงท่าเรือแล้วเสร็จตามแผนทั้งหมดจะทําให้มีผู้โดยสารเพิ่มขึ้นเป็น 53,000 คนต่อวัน ในปี 2570
รองโฆษกประจําสํานักนายกรัฐมนตรี กล่าวว่า นอกจากจะมีการพัฒนาท่าเรือแล้ว ยังส่งเสริมให้มีเรือโยสารพลังงานไฟฟ้าที่สามารถประหยัดพลังงาน ลดมิษ และเป็นมิตรกับสิ่งแวดล้อม สอดรับเป้าหมายของรัฐบาลในการเร่งผลักดันให้เกิดการเป็นกลางทางคาร์บอน (Carbon Neutrality) ในปี 2050 และการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065“สะท้อนวิสัยทัศน์และการคิดบูรณาการของ พล.อ.ประยุทธ์ ที่ไม่เพียงมุ่งพัมนาโครงสร้างพื้นฐานเพื่อพัฒนาเศรษฐกิจ ควบคู่ไปกับการพัฒนาสังคมและสิ่งแวดล้อม รัดกุม รอบด้านในทุกมิติ เพื่อยกระดับคุณภาพชีวิตความเป็นอยู่ของประชาชนอย่างยั่งยืน” รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
วันจันทร์ที่ 30 มกราคม 2566
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
บีโอไอหารือ SMRJ วิสาหกิจขนาดกลางและขนาดย่อมประเทศญี่ปุ่น
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) พร้อมด้วยนางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (ซ้าย) ให้การต้อนรับนายอะซึชิ โตโยนากะ ประธานและผู้บริหารสูงสุดขององค์กรเพื่อวิสาหกิจขนาดกลางและขนาดย่อม และนวัตกรรมภูมิภาคแห่งประเทศญี่ปุ่น (SMRJ) เพื่อแลกเปลี่ยนนโยบายในการส่งเสริมวิสาหกิจขนาดกลางและขนาดย่อม (SMEs) พร้อมกับหารือถึงการลงนามความร่วมมือ (MOU) ระหว่างบีโอไอ และ SMRJ เพื่อยกระดับกิจกรรมส่งเสริมการทําธุรกิจและการลงทุน SMEs ของทั้ง 2 ประเทศ เมื่อเร็ว ๆ นี้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจผลการดำเนินงาน “โครงการดูแลสุขภาพผู้ประกันตนเชิงรุกในสถานประกอบการ” เพื่อตรวจคัดกรองความเสี่ยงโรคของผู้ประกันตน นำร่อง 7 จังหวัด ดูแลสุขภาพแรงงาน
วันจันทร์ที่ 30 มกราคม 2566
โฆษกรัฐบาลเผย นายกฯ พอใจผลการดําเนินงาน “โครงการดูแลสุขภาพผู้ประกันตนเชิงรุกในสถานประกอบการ” เพื่อตรวจคัดกรองความเสี่ยงโรคของผู้ประกันตน นําร่อง 7 จังหวัด ดูแลสุขภาพแรงงาน
โฆษกรัฐบาลเผย นายกฯ พอใจผลการดําเนินงาน “โครงการดูแลสุขภาพผู้ประกันตนเชิงรุกในสถานประกอบการ” เพื่อตรวจคัดกรองความเสี่ยงโรคของผู้ประกันตน นําร่อง 7 จังหวัด ดูแลสุขภาพแรงงาน
วันนี้ 29ม.ค. 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความสําเร็จของ ผลการดําเนินงานใน โครงการดูแลสุขภาพผู้ประกันตนเชิงรุกในสถานประกอบการ เห็นผลสําเร็จเอกชนชื่นชม
โฆษกประจําสํานักนายกรัฐมนตรี กล่าวเพิ่มเติมว่า โครงการดูแลสุขภาพผู้ประกันตนเชิงรุกในสถานประกอบการ เริ่มดําเนินการตั้งแต่วันที่ 9 -16 มกราคม 2566 โดยมีผู้ประกันตนเข้ารับบริการตรวจสุขภาพกับสถานพยาบาล ในสถานประกอบการในพื้นที่นําร่องพร้อมกัน 7 จังหวัด ได้แก่ นนทบุรี สมุทรปราการ ชลบุรี ปทุมธานี ระยอง พระนครศรีอยุธยา และสมุทรสาคร เป็นผู้ประกันตนคนไทย 7,104 คน และผู้ประกันตนชาวต่างชาติ 1,433 คน รวมทั้งสิ้น 8,537 คน โดยเป็นการตรวจคัดกรองสุขภาวะเบื้องต้น ลดความเสี่ยงด้านสุขภาวะ เนื่องจากพฤติกรรมการกิน และการใช้ชีวิตของคนในสังคมที่เปลี่ยนแปลงไปในปัจจุบัน
ทั้งนี้ ทางโครงการจึงเน้นตรวจคัดกรอง เพื่อค้นหาความเสี่ยงโรคไม่ติดต่อเรื้อรัง (NCDs) ได้แก่ ตรวจน้ําตาลในเลือด ตรวจไขมันในเส้นเลือด และใช้เทคโนโลยีเข้ามาให้บริการด้านการแพทย์ โดยจะเป็นโอกาสให้ผู้ประกันตนได้รับคําแนะนํา คําปรึกษา เพื่อการปรับเปลี่ยนพฤติกรรมของกลุ่มเสี่ยง ซึ่งผู้ประกันตนจะได้รับการตรวจสุขภาพเพื่อค้นหาโรค และเฝ้าระวังปัจจัยเสี่ยงจาก โรคที่เกี่ยวเนื่องกับการทํางาน และ โรคที่ไม่เกี่ยวเนื่องกับการทํางาน ซึ่งเมื่อตรวจพบเร็ว จะช่วยลดอัตราการเจ็บป่วยเรื้อรัง ช่วยลดค่าใช้จ่ายที่สูญเสียไปกับการรักษาพยาบาล และสามารถลดจํานวนวันลางาน ทําให้อาการร้ายแรง พิการและเสียชีวิตน้อยลง ลดค่าใช้จ่ายที่สูญเสียไปกับการรักษาพยาบาล และ ลดจํานวนวันลางานที่เกิดจากอาการป่วยได้
“นายกรัฐมนตรีให้ความสําคัญกับการมีสุขภาพที่ดีของประชาชนทุกคน ชื่นชมการทํางานของหน่วยงานที่เกี่ยวข้องที่ได้เดินหน้าตามแนวทางที่รัฐบาลกําหนด ดําเนินการส่งเสริมป้องกันให้ผู้ประกันตนมีสุขภาพที่ดี ซึ่งโครงการดูแลสุขภาพผู้ประกันตนเชิงรุกในสถานประกอบการนี้ จะเป็นประโยชน์ต่อผู้ประกันตนทางด้านสุขภาวะ ให้ดูแลสุขภาพของตนเองมากขึ้น ทําให้แรงงานได้มีคุณภาพชีวิตที่ดี และ เป็นกําลังสําคัญในการขับเคลื่อนเศรษฐกิจของประเทศ ทั้งนี้ นายกรัฐมนตรีขอบคุณความร่วมมือของสถานประกอบการที่ให้ความสําคัญกับการดูแลสุขภาพที่ดีของผู้ประกันตน เพื่อเป็นหลักประกันความมั่นคงกับการทํางาน ในสถานที่ประกอบการ ให้สามารถเข้าถึงบริการของรัฐ ลดความเลื่อมล้ําทางสังคม และ สู่ความ มั่นคง มั่งคั่ง ยั่งยืน ในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดสิงห์บุรี
วันจันทร์ที่ 30 มกราคม 2566
ข่าวสารการลงพื้นที่ตรวจราชการ จังหวัดสิงห์บุรี
6 มกราคม 2566
นายกฯ ตรวจเยี่ยมความคืบหน้า พนังกั้นน้ําโครงการก่อสร้างระบบป้องกันน้ําท่วมพื้นที่ชุมชนน้ําตาล ระยะที่ 2 ริมแม่น้าเจ้าพระยา อ.อินทร์บุรี จ.สิงห์บุรี กําชับเร่งดําเนินการให้แล้วเสร็จตามแผนงานที่วางไว้โดยเร็ว เพื่อบรรเทาปัญหาอุทกภัยในพื้นที่ชุมชนน้ําตาล
นายกฯ เปิดกิจกรรม ข้าวรักษ์โลก BCG Model (นาปรัง) จ.สิงห์บุรี ต่อยอดความสําเร็จตามนโยบายรัฐบาลส่งเสริมให้ชาวนาและเกษตรกรไทยมีคุณภาพชีวิตที่ดีมากยิ่งขึ้น พร้อมเดินหน้าโครงการข้าวรักษ์โลก BCG Model (นาปรัง) ในพื้นที่เป้าหมาย 10 จังหวัดต่อไป
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนเศรษฐกิจการคมนาคมขนส่งและการท่องเที่ยวเชื่อมไทย - พม่า - ลาว - จีน
วันจันทร์ที่ 30 มกราคม 2566
กรมทางหลวงชนบท สนับสนุนเศรษฐกิจการคมนาคมขนส่งและการท่องเที่ยวเชื่อมไทย - พม่า - ลาว - จีน
ตามนโยบายของรัฐมนตรีว่าการกระทรวงคมนาคม สร้างถนนสาย ทล.1020 จังหวัดพะเยาและเชียงราย คาดแล้วเสร็จในปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนน สายแยกทางหลวงแผ่นดินหมายเลข 1020 ถึงบ้านกิ่วแก้ว อําเภอเทิง และจุน จังหวัดเชียงรายและพะเยา ปัจจุบันมีความคืบหน้าไปแล้ว 20% ขณะนี้อยู่ระหว่างขั้นตอนงานดินถม งานชั้นรองพื้นทางลูกรัง งานชั้นพื้นทาง หินคลุก และงานโครงสร้างฐานราก เสาตอม่อสะพาน คาดว่าจะก่อสร้างแล้วเสร็จสมบูรณ์ในปี 2567
ทช. ได้ดําเนินโครงการก่อสร้างถนนสายแยกทางหลวงแผ่นดินหมายเลข 1020 ถึงบ้านกิ่วแก้ว อําเภอเทิง และจุน จังหวัดเชียงรายและพะเยา ระยะทางรวม 43.709 กิโลเมตร การก่อสร้างถนนสายดังกล่าว แบ่งออกเป็น 2 ส่วน ประกอบด้วย การปรับปรุงขยายถนนเดิม บริเวณ ช่วง กม. ที่ 3+425 - 12+000 รวมระยะทาง 8.575 กิโลเมตร และการก่อสร้างถนนใหม่ บริเวณ ช่วง กม. ที่ 0+000 - 3+425 และ ช่วง กม. ที่ 12+000 - 43+709 รวมระยะทาง 35.134 กิโลเมตร ซึ่งจะก่อสร้างเป็นถนนแอสฟัลท์ติกคอนกรีต ขนาด 2 - 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร พร้อมก่อสร้างสะพานคอนกรีตเสริมเหล็กขนาดใหญ่ 2 แห่ง สะพานคอนกรีตเสริมเหล็กขนาดเล็ก 12 แห่ง รวมถึงโครงสร้างระบายน้ํา อุปกรณ์อํานวยความปลอดภัย สัญญาณไฟจราจรและไฟฟ้าส่องสว่างตลอดสายทาง โดยใช้งบประมาณในการก่อสร้าง 1,199 ล้านบาท เป็นงบผูกพันปี 2564 - 2567
ทั้งนี้ เมื่อการก่อสร้างแล้วเสร็จจะช่วยสนับสนุนยุทธศาสตร์การคมนาคมระหว่างจังหวัดและประเทศเพื่อนบ้าน เพิ่มประสิทธิภาพการคมนาคมของภาคเหนือตอนบน ซึ่งจังหวัดพะเยาและเชียงราย มีอาณาเขตติดกับประเทศเมียนมา สปป.ลาว และสามารถเชื่อมต่อไปยังตอนใต้ของประเทศจีนได้ รวมถึงช่วยรองรับการขนส่งสินค้าและการท่องเที่ยวในอนาคต รองรับการเดินทางของประชาชนที่จะใช้เส้นทางผ่านสะพานมิตรภาพไทย - ลาว แห่งที่ 4 (เชียงของ - ห้วยทราย) เป็นการส่งเสริมเศรษฐกิจในภาพรวมอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-​รองปลัด กษ. เป็นประธานการประชุมหารือแนวทางการสำรวจโรคใบด่างมันสำปะหลัง
วันจันทร์ที่ 30 มกราคม 2566
​รองปลัด กษ. เป็นประธานการประชุมหารือแนวทางการสํารวจโรคใบด่างมันสําปะหลัง
​รองปลัด กษ. เป็นประธานการประชุมหารือแนวทางการสํารวจโรคใบด่างมันสําปะหลัง
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการสํารวจโรคใบด่างมันสําปะหลัง ณ ห้องประชุมสํานักตรวจราชการ 1403 โดยมีเรื่องที่สําคัญในการประชุมคือ 1) สถานการณ์การระบาดของโรคใบด่างมันสําปะหลัง ในพื้นที่ 15 จังหวัด รวม 80,528 ไร่ คิดเป็นร้อยละ 0.952 ของพื้นที่เพาะปลูก โดยขอให้มีการทบทวนข้อมูลพื้นที่ระบาดในจังหวัดที่มีการระบาดสูงสุด 2 ลําดับแรก ได้แก่ จังหวัดนครราชสีมาและจังหวัดกาญจนบุรี 2) แนวทางการสํารวจโรคใบด่างมันสําปะหลังจากการหารือร่วมกับรัฐมนตรีว่าการกระทรวงเกษตรและสหกรณ์ เมื่อวันอังคารที่ 1 พฤศจิกายน 2565 โดยให้หน่วยงานที่เกี่ยวข้องรวบรวมข้อมูลพื้นที่ระบาด ผ่านระบบรายงาน report-ppsf.doae.go.th รวบรวม วิเคราะห์ สรุป และรายงานสถานการณ์ให้ผู้บริหารกระทรวงเกษตรและสหกรณ์ทราบ
3) ข้อเสนอแนะการจัดการแปลงปลูกมันสําปะหลัง จากที่ประชุม แบ่งเป็น 3 ระดับคือ
3.1) กรณีพื้นที่ไม่พบการระบาด (พื้นที่สีเขียว) : ตรวจแปลงสม่ําเสมอ ไม่นําต้นพันธุ์จากพื้นที่อื่นมาปลูก กําจัดแมลงหวี่ขาวยาสูบเพื่อเป็นแหล่งผลิตต้นพันธุ์สะอาด
3.2) กรณีพบการระบาดของโรคน้อย (พื้นที่สีเหลือง) : ตรวจแปลงสม่ําเสมอ เพื่อพบต้นเป็นโรคให้ถอนทําลายทันที เพื่อควบคุมการระบาดให้อยู่ในระดับต่ํา ห้ามนําต้นพันธุ์จากแหล่งนี้ไปปลูกที่อื่น แต่สามารถคัดเลือกต้นที่ไม่เป็นโรคมาปลูกในพื้นที่เดิมได้ หากหาต้นพันธุ์สะอาดจากแหล่งอื่นไม่ได้
3.3) กรณีพบการระบาดของโรคมาก (พื้นที่สีแดง) : ให้ตัดวงจรการแพร่ระบาดของโรคโดยกําจัดต้นมันสําปะหลังที่เป็นโรคในแปลงให้สิ้นซาก และพักแปลงปลูก 2-3 เดือน ที่สําคัญห้ามเคลื่อนย้ายท่อนพันธุ์ออกนอกพื้นที่
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนใช้ระบบ BORA Web Portal ของกรมการปกครอง บริการหลากหลายงานทะเบียนออนไลน์ทำได้ด้วยตนเองไม่ต้องไปที่ว่าการอำเภอหรือเขต
วันจันทร์ที่ 30 มกราคม 2566
30/01/2566
​รัฐบาลเชิญชวนประชาชนใช้ระบบ BORA Web Portal ของกรมการปกครอง บริการหลากหลายงานทะเบียนออนไลน์ทําได้ด้วยตนเองไม่ต้องไปที่ว่าการอําเภอหรือเขต
​รัฐบาลเชิญชวนประชาชนใช้ระบบ BORA Web Portal ของกรมการปกครอง บริการหลากหลายงานทะเบียนออนไลน์ทําได้ด้วยตนเองไม่ต้องไปที่ว่าการอําเภอหรือเขต ทั้งย้ายทะเบียนบ้าน ขอเลขที่บ้าน คัดรับรองเอกสาร ใช้งานง่ายด้วยแอปพลิเคชัน D.DOPA
วันที่ 30 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรมการปกครอง กระทรวงมหาดไทย ได้เปิดระบบ BORA Web Portal เพื่อให้ประชาชนสามารถดําเนินการทางทะเบียนหลายรายการได้ด้วยตนเองผ่านช่องทางออนไลน์ อาทิ การย้ายทะเบียนบ้าน การขอเลขที่บ้าน การขอคัดและรับรองเอกสารทางทะเบียน การตรวจสอบข้อมูลส่วนบุคคล การลงทะเบียนเพื่อขอรับบริการล่วงหน้า
รัฐบาลขอเชิญชวนประชาชนใช้บริการระบบบริการทางทะเบียนออนไลน์ที่กรมการปกครองพัฒนาขึ้นเพื่ออํานวยความสะดวก ให้สอดคล้องกับวิถีชีวิตของประชาชนที่ชีวิตประจําวันมีการใช้บริการระบบออนไลน์เพิ่มขึ้นอย่างต่อเนื่อง ซึ่งเป็นเป้าหมายของการไปสู่รัฐบาลดิจิทัลภายใต้ยุทธศาสตร์ด้านการปรับสมดุลและการพัฒนาระบบการบริหารจัดการภาครัฐ 1 ใน 6 ด้านของยุทธศาสตร์ชาติ
น.ส.ไตรศุลี กล่าวว่า ระบบ BORA Web Portal จะเชื่อมโยงการใช้งานกับแอปพลิเคชัน D.DOPA ที่กรมการปกครองเปิดให้บริการสําหรับการใช้งานบัตรประชาชนดิจิทัล (Digital ID)และการแสดงข้อมูลทะเบียนบ้านดิจิทัลไปก่อนหน้านี้ ซึ่งขั้นตอนการใช้งาน มีดังนี้
1.เข้าไปที่เว็บไซต์ BORA Web Portal ที่เว็บไซต์ thportal.bora.dopa.go.th
2.เลือกเมนู Login by D.DOPA
3.เข้าสู่ระบบโดยสแกนคิวอาร์โค้ดด้วยแอปพลิเคชัน D.DOPA ที่ผู้ใช้บริการติดตั้งบนโทรศัพท์มือถือและดําเนินการลงทะเบียนเพื่อใช้บริการบัตรประชาชนดิจิทัลแล้ว
4.เลือกยินยอมและใส่รหัส หรือ PIN 8 หลัก บนแอปพลิเคชัน D.DOPA ในโทรศัพท์มือถือ
5.ระบบ BORA Web Portal บนเว็บไซต์ thportal.bora.dopa.go.th จะได้รับการล็อกอินอัตโนมัติ
6.เลือกใช้บริการทางทะเบียนตามที่ต้องการ
น.ส.ไตรศุลี กล่าวว่า ในระบบ BORA Web Portal จะประกอบด้วย 5 บริการหลัก ได้แก่ 1.ตรวจสอบข้อมูลตนเอง เช่น ข้อมูลส่วนบุคคล, การศึกษา ซึ่งรวมถึงการแสดงผลสอบ ก.พ.สําหรับผู้เคยสอบผ่าน, สวัสดิการจากหน่วยงานรัฐ, การตรวจสอบข้อมูลการไปเลือกตั้ง, ประวัติการได้รับวัคซีน เป็นต้น
2.ระบบการลงทะเบียนขอรับบริการล่วงหน้า เพื่อนัดหมายการรับบริการ ณ ที่ว่าการอําเภอ หรือเขต โดยสามารถลงทะเบียนล่วงหน้าได้ 15 วัน และช้าสุดไม่เกิน 16.00 น.ก่อนวันเข้ารับบริการ 3.ระบบการแจ้งย้ายที่อยู่ด้วยตนเอง ซึ่งเป็นแจ้งความประสงค์ย้ายทะเบียนบ้านด้วยตนเองโดยไม่ต้องเดินทางไปที่ว่าการอําเภอหรือเขต 4.การมอบหมายปลูกสร้างบ้านใหม่ หรือบริการขอเลขที่บ้าน และ 5.การบริการงานทะเบียนด้วยตนเอง เพื่อขอคัดเอกสารรับรอง เช่น การคัดรับรองรายการบุคคล ท.ร.14/1 รายการทะเบียนราษฎร, ท.ร.12/2 ข้อมูลทะเบียนประวัติราษฎร
รัฐบาลไทย-ข่าวทำเนียบรัฐบาล-“กรุงไทย” หนุนคนไทยออมเงินต่อเนื่อง ออกเงินฝากประจำพิเศษ 18 เดือน ดอกเบี้ยสูง 1.5% ต่อปี
วันจันทร์ที่ 30 มกราคม 2566
30/01/2566
“กรุงไทย” หนุนคนไทยออมเงินต่อเนื่อง ออกเงินฝากประจําพิเศษ 18 เดือน ดอกเบี้ยสูง 1.5% ต่อปี
“ธนาคารกรุงไทย” เดินหน้าส่งเสริมคนไทยออมเงิน เพิ่มรายได้ในช่วงภาวะค่าครองชีพสูง สร้างความมั่นคงทางการเงินอย่างยั่งยืน ออกเงินฝากประจําพิเศษ 18 เดือน อัตราดอกเบี้ยสูงถึง 1.5% ต่อปี รับฝากขั้นต่ํา 50,000 บาท เปิดรับฝากถึงวันที่ 28 กุมภาพันธ์ 2566
ธนาคารกรุงไทย ในฐานะธนาคารพาณิชย์ชั้นนําของประเทศ ตระหนักถึงความสําคัญในการออม เพื่อยกระดับชีวิตความเป็นอยู่ของคนไทยให้ดีขึ้นทุกวัน รวมทั้งขับเคลื่อนการพัฒนาเศรษฐกิจและสังคมสู่ความยั่งยืน โดยมุ่งมั่นพัฒนาผลิตภัณฑ์และบริการทางการเงิน เพื่อตอบโจทย์ลูกค้าทุกกลุ่มในทุกมิติ สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน” ล่าสุด ออกผลิตภัณฑ์ เงินฝากประจําพิเศษ 18 เดือน อัตราดอกเบี้ยคงที่เฉลี่ย 1.5% ต่อปี จ่ายดอกเบี้ยทุกเดือน เพื่อสนับสนุนคนไทยมีวินัยในการออม เสริมสร้างความมั่นคงทางการเงินในอนาคต อีกทั้งช่วยเพิ่มรายได้ให้กับผู้ฝากเงิน ในภาวะที่ค่าครองชีพอยู่ในระดับสูง นอกจากนี้ ยังเป็นการเพิ่มทางเลือกการออมและการลงทุนให้กับผู้ลงทุนที่ต้องการลงทุนในสินทรัพย์ที่มั่นคง ได้รับผลตอบแทนสม่ําเสมอ
เงินฝากประจําพิเศษ 18 เดือน สําหรับบุคคลธรรมดาสัญชาติไทย นิติบุคคลไม่แสวงหากําไร มูลนิธิ วัด เงินศาสนสมบัติกลาง ศาล ศาลเจ้า สํานักปฏิบัติธรรม โบสถ์ มัสยิด สถานศึกษาของเอกชน สถานศึกษาของรัฐ ราชการ องค์กรสาธารณกุศลต่าง ๆ เปิดบัญชีขั้นต่ํา 50,000 บาท รับฝากทุกสาขาถึงวันที่ 28 กุมภาพันธ์ 2566 สําหรับข้อมูลเพิ่มเติม ติดต่อสอบถามได้ที่สาขาธนาคารทั่วประเทศ หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-อว. รุกโชว์งานวิจัยใน “มหกรรมงานวิจัยส่วนภูมิภาค 2566” ส่งเสริมภูมิปัญญาล้านนาที่ลำปาง
วันจันทร์ที่ 30 มกราคม 2566
อว. รุกโชว์งานวิจัยใน “มหกรรมงานวิจัยส่วนภูมิภาค 2566” ส่งเสริมภูมิปัญญาล้านนาที่ลําปาง
อว. รุกโชว์งานวิจัยใน “มหกรรมงานวิจัยส่วนภูมิภาค 2566” ส่งเสริมภูมิปัญญาล้านนาที่ลําปาง
วันที่ 6 มกราคม 2566ศาสตราจารย์ (พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดงานฯ พร้อมด้วยดร.ลัทธจิตร มีรักษ์ผู้ช่วยรัฐมนตรีว่าการกระทรวงการอุดมศึกษาฯ,นายสัมพันธ์ เย็นสําราญที่ปรึกษารัฐมนตรีว่าการกระทรวงการอุดมศึกษาฯ,ดร.ดนุช ตันเทอดทิตย์เลขานุการรัฐมนตรีว่าการกระทรวงการอุดมศึกษาฯ และ รมว.อว.ได้ปาฐกถาพิเศษ เรื่อง“พลัง อว. กับการพัฒนาภาค พัฒนาท้องถิ่นอย่างยั่งยืน”ในงาน“มหกรรมงานวิจัยส่วนภูมิภาค ประจําปี 2566 : Regional Research Expo 2023”ภายใต้แนวคิด“การพัฒนาภูมิภาคอย่างยั่งยืนด้วยงานวิจัย นวัตกรรม ภูมิปัญญาล้านนาและโมเดลเศรษฐกิจใหม่ BCG”ที่กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สํานักงานการวิจัยแห่งชาติ (วช.) ร่วมกับมหาวิทยาลัยเทคโนโลยีราชมงคลล้านนาลําปาง (มทร.ล้านนา)จัดขึ้น ระหว่างวันที่ 6 - 8 มกราคม 2566 ณ มหาวิทยาลัยเทคโนโลยีราชมงคลล้านนา ลําปาง ตําบลพิชัย อําเภอเมือง จังหวัดลําปาง โดยมีนายชัชวาลย์ ฉายะบุตรผู้ว่าราชการจังหวัดลําปางดร.วิภารัตน์ ดีอ่องผู้อํานวยการสํานักงานการวิจัยแห่งชาติผู้ช่วยศาสตราจารย์ ดร.จัตตุฤทธิ์ ทองปรอนอธิการบดีมหาวิทยาลัยเทคโนโลยีราชมงคลล้านนา พร้อมด้วย คณะผู้บริหาร ผู้ทรงคุณวุฒิ คณะนักวิจัย และนักเรียน นักศึกษา ให้การต้อนรับ
ศาสตราจารย์ (พิเศษ) ดร.เอนก เหล่าธรรมทัศน์รมว.อว. กล่าวว่า กระทรวง อว. โดย วช. ได้จัดงาน“มหกรรมงานวิจัยส่วนภูมิภาค ประจําปี 2566”โดยนําองค์ความรู้จากผลงานวิจัย เทคโนโลยี และนวัตกรรมไปสู่การใช้ประโยชน์ระดับพื้นที่ในวงกว้างและเป็นรูปธรรม สร้างแรงบันดาลใจและแรงกระตุ้นให้กับบุคลากรจากสถาบันการศึกษา หน่วยงานวิจัย ทั้งภาครัฐและเอกชน นักเรียน นักศึกษา เยาวชน และประชาชนทั่วไป ได้นําองค์ความรู้จากผลงานวิจัยและนวัตกรรมไปพัฒนาหรือสร้างสรรค์ พร้อมต่อยอด ผลงานวิจัย สิ่งประดิษฐ์ เทคโนโลยี และนวัตกรรม ที่มีคุณภาพ สอดคล้องกับความต้องการของประเทศ
และรมว.อว. ยังได้กล่าวเพิ่มเติมในการปาฐกถา เกี่ยวกับขนาดเศรษฐกิจของไทยที่ใหญ่เป็นอันดับที่ 24 ของโลกจาก 200 ประเทศ ด้วยเหตุผลดังนี้ 1) มีเกษตรกรรมที่เลี้ยงตนเองได้ หรือเรียกว่า อํานาจทางอาหาร (food power) ซึ่งเป็นอันดับ 12 ของโลก แต่ทั้งนี้เกษตรกรรมที่ยังต้องปรับปรุงโดยใช้เทคโนโลยี นวัตกรรมเข้ามาช่วย ซึ่งเป็นบทบาทของมหาวิทยาลัยที่ต้องเข้ามาช่วยให้เกษตรกรรมทั้งหมดให้ดีขึ้น 2) อุตสาหกรรมของไทย มีต่างชาติสนใจเข้ามาลงทุน ทั้งด้าน data เพราะเราเป็นประเทศที่ใช้ 5.0 มากที่สุดรองจากจีนเท่านั้น รวมถึงอุตสาหกรรมรถไฟฟ้าก็ขายดีมากในไทย ทําให้อุตสาหกรรมยานยนต์มีผู้ผลิตเข้ามาลงทุนเยอะ พวกเรามหาวิทยาลัยต้องส่งเสริมเรื่องการผลิต AI ให้ดีๆ 3) คือเรื่องการท่องเที่ยวที่ดีในระดับโลก เราเป็นมหาอํานาจด้านการท่องเที่ยวในโลก มีเพียงแค่ 4-5 ประเทศที่มีการท่องเที่ยวที่ดีติดอันดับโลก ซึ่งเราเป็นหนึ่งในนั้น และจากเหตุผลทั้ง 3 ประการ อยากให้ส่งเสริม สนับสนุนการทําวิจัย และนวัตกรรม พร้อมการเผยแพร่ไปสู่การใช้ประโยชน์ในภูมิภาค นับว่าเป็นสิ่งที่ดีอย่างยิ่งในการเป็นกลไกขับเคลื่อนงานวิจัยและนวัตกรรมในการพัฒนาท้องถิ่น และเกิดประโยชน์ในการพัฒนาประเทศอย่างยั่งยืน
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดราชบุรี
วันจันทร์ที่ 30 มกราคม 2566
ข่าวสารการลงพื้นที่ตรวจราชการ จังหวัดราชบุรี
19 มกราคม 2566
นายกฯ ตรวจเยี่ยมการพัฒนาเศรษฐกิจชุมชุน จ.ราชบุรี ชูวิถีท่องเที่ยวอิงประวัติศาสตร์ มุ่งส่งเสริมอัตลักษณ์และเสน่ห์ เป็นมรดกทางวัฒนธรรม เพื่อการพัฒนาในทุกมิติ
นายกฯ เปิดเทศกาลตรุษจีน จ.ราชบุรี “สิริมงคล รุ่งเรือง โชคดี ปีกระต่าย” กระตุ้นการท่องเที่ยวไทย ชูวิถีชีวิต วัฒนธรรม ประวัติศาสตร์สองแผ่นดิน เชิญชวนประชาชน-นักท่องเที่ยวร่วมกิจกรรมเฉลิมฉลองเทศกาลตรุษจีน อวยพรให้ชาวไทยเชื้อสายจีนสุขสมหวังร่ํารวยตลอดปี
รัฐบาลไทย-ข่าวทำเนียบรัฐบาล-“อลงกรณ์”ลุยโรงงานต่างด้าวอิทธิพลสั่งลงดาบซ้ำมอบกรมชลประทานดำเนินคดี
วันจันทร์ที่ 30 มกราคม 2566
“อลงกรณ์”ลุยโรงงานต่างด้าวอิทธิพลสั่งลงดาบซ้ํามอบกรมชลประทานดําเนินคดี
“อลงกรณ์”ลุยโรงงานต่างด้าวอิทธิพลสั่งลงดาบซ้ํามอบกรมชลประทานดําเนินคดี พร้อมชื่นชมผู้ว่าเพชรฯสนธิกําลังปิดโรงงานลักลอบปล่อยน้ําเสียลงคลองชลประทานก่อมลพิษกลิ่นเหม็นเน่าสร้างความเดือดร้อนชุมชน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์เปิดเผยวันนี้(30 ม.ค.)ว่าได้มอบหมายให้กรมชลประทานพิจารณาแจ้งความดําเนินคดีโรงงานต่างด้าวอิทธิพลที่ลักลอบปล่อยน้ําเสียลงคลองชลประทานที่บ้านนาขลู่หมู่1ต.นาพันสาม อ.เมือง จ.เพชรบุรีซึ่งเข้าข่ายการกระทําผิดต่อพระราชบัญญัติการชลประทานหลวง ที่บัญญัติ “ห้ามมิให้ผู้ใดปล่อยน้ําซึ่งทําให้เกิดเป็นพิษแก่น้ําตามธรรมชาติหรือสารเคมีเป็นพิษลงในทางน้ําชลประทานจนอาจทําให้น้ําในคลองชลประทานเป็นอันตรายแก่เกษตรกรรม การบริโภค อุปโภคหรือสุขภาพอนามัยของประชาชน”พร้อมกับให้โครงการส่งน้ําและบํารุงรักษาเพชรบุรีขุดลอกตะกอนน้ําเสียออกจากคลองเพื่อไม่ให้น้ําเสียที่ขังในคลองส่งกลิ่นเหม็นในบริเวณชุมชนใกล้เคียง
นายอลงกรณ์กล่าวว่า ก่อนหน้านี้เมื่อวันที่17 มกราคมที่ผ่านมาได้รับการร้องเรียนจากผู้ใหญ่บ้านสมาชิกสภาองค์การบริหารส่วนตําบลและประชาชน หมู่1ต.นาพันสามระหว่างลงพื้นที่ขับเคลื่อนโครงการเกษตรกรรมยั่งยืน ที่ศูนย์จัดการดินปุ๋ยชุมชน ต.นาพันสาม อ.เมืองจ.เพชรบุรี กรณีที่มีโรงงานทําขนมลักลอบปล่อยน้ําเสียลงคลองชลประทานส่งกลิ่นเหม็นรุนแรงมาเป็นเวลานานสร้างความเดือนร้อนให้กับประชาชนและชุมชนโดยรอบตนจึงเดินทางไปตรวจสอบพบว่า มีการลักลอบปล่อยน้ําเสียจากโรงงานทําขนมหวานลงคลองชลประทาน 3 ขวา 1 ซ้าย สายใหญ่ 3 เป็นระยะทางยาวนับร้อยเมตรส่งกลิ่นเน่าเหม็นรุนแรงและเมื่อเข้าไปตรวจสอบภายในโรงงานพบว่ามีสายยางวางจากบ่อพาดข้ามกําแพงโรงงานปล่อยลงคลองส่งน้ําของชลประทานนอกจากนี้ยังพบคนงานเป็นต่างด้าวหลายรายจึงได้ติดต่อให้เจ้าของมาพบซึ่งได้รับแจ้งว่าไม่อยู่ แต่พบว่ามีหญิงชาวกัมพูชาแจ้งว่าเป็นภรรยาเจ้าของจึงสอบถามว่าทําไมถึงลักลอบปล่อยน้ําเสียลงคลองส่งน้ําของชลประทานซึ่งเป็นการกระทําที่ผิดกฎหมายหญิงชาวกัมพูชาให้เหตุผลว่าพยายามแก้ไขแต่ทําไม่ได้ ตนจึงแจ้งว่าถ้าแก้ไขไม่ได้ก็ต้องปิดโรงงานและจะดําเนินคดีพร้อมกับได้โทรศัพท์แจ้งให้นายณัฏฐชัย นําพูลสุขสันติ์ ผู้ว่าราชการจังหวัดเพชรบุรีและนายสันต์ จรเจริญ ผู้อํานวยโครงการส่งน้ําและบํารุงรักษาเพชรบุรี(ผคบ.เพชรบุรี)รับทราบเพื่อดําเนินคดีต่อไป
ต่อมาวันรุ่งขึ้นผู้ว่าราชการจังหวัดเพชรบุรีสั่งการให้นายอําเภอเมือง พร้อมด้วยเจ้าหน้าที่ตํารวจและหน่วยงานที่เกี่ยวข้องตรวจสอบโรงงานและให้ผู้กระทําผิดเซ็นหนังสือยินยอมปิดกิจการกับทางตํารวจไว้เป็นหลักฐานทั้งนี้ยังพบว่าลูกจ้างที่ทําขนมหวานเป็นแรงงานต่างด้าว ทางเจ้าหน้าที่ตํารวจจึงจับกุมตัวไปทั้งหมด
“ชาวบ้านบ้านนาขลู่บอกว่าโรงงานนี้ก่อความเดือดร้อนมานานมีหลายคณะมาตรวจสอบแล้วก็ทําอะไรไม่ได้ โดยชาวบ้านระบุว่าโรงงานนี้มีผู้มีอิทธิพลท้องถิ่นหนุนหลัง เชื่อว่าเจ้าหน้าที่ตํารวจและหน่วยงานที่รับผิดชอบคดีจะสืบสวนขยายผลหาผู้กระทําผิดต่อไปการประกอบการทุกชนิดจะต้องไม่ส่งผลกระทบต่อคุณภาพสิ่งแวดล้อมและสร้างความเดือดร้อนให้กับชุมชนและประชาชน โดยเฉพาะการลักลอบปล่อยน้ําเสียลงคลองชลประทานมีความผิดตามกฎหมายทั้งจําและปรับ จึงขอความร่วมมือทุกฝ่ายช่วยกันดูแลสิ่งแวดล้อมเพื่อคุณภาพชีวิตที่ดีของประชาชน ขอขอบคุณท่านผู้ว่าราชการจังหวัดเพชรบุรี ท่านผู้บังคับการตํารวจภูธรจังหวัดเพชรบุรีและหน่วยงานอื่นๆโดยเฉพาะผู้ใหญ่บ้านและสมาชิกอบต.หมู่1บ้านนาขลู่ที่ร่วมดําเนินการจัดการปัญหานี้อย่างรวดเร็ว”นายอลงกรณ์กล่าวในที่สุด.
รัฐบาลไทย-ข่าวทำเนียบรัฐบาล-อว.ส่งหนังสือถึงทุกมหาวิทยาลัยให้ตรวจสอบอาจารย์ในสังกัด ปม “ซื้อผลงานวิจัย”
วันจันทร์ที่ 30 มกราคม 2566
อว.ส่งหนังสือถึงทุกมหาวิทยาลัยให้ตรวจสอบอาจารย์ในสังกัด ปม “ซื้อผลงานวิจัย”
อว.ส่งหนังสือถึงทุกมหาวิทยาลัยให้ตรวจสอบอาจารย์ในสังกัด ปม “ซื้อผลงานวิจัย” หากพบใครเกี่ยวข้องให้เอาผิดตามกฎหมายอย่างเคร่งครัด “เอนก” เร่งถกอธิการบดีหาแนวทางกันเกิดเหตุซ้ํา
เมื่อวันที่ 13 ม.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า จากกรณีที่มีข่าวว่าบุคลากรของมหาวิทยาลัยได้เข้าไปเกี่ยวข้องกับการกระทําผิดจริยธรรมและจรรยาบรรณการวิจัยในการซื้อผลงานวิจัยเพื่อให้มีชื่ออยู่ในบทความวิจัยที่ตีพิมพ์ในวารสารวิชาการนานาชาติ ขณะนี้ อว. ได้มีหนังสือด่วนถึงทุกมหาวิทยาลัยขอให้เร่งรัดดําเนินการตรวจสอบข้อมูลของบุคลากรในสังกัดอย่างใกล้ชิดตามแนวทางในการกํากับจริยธรรมการวิจัย การตีพิมพ์ผลงานวิจัย รวมทั้งการนําผลงานวิจัยมาใช้ประโยชน์ และรายงานผลการตรวจสอบให้ทราบ โดยหากตรวจสอบแล้วพบว่ามีบุคลากรเกี่ยวข้องกับกรณีดังกล่าว ให้มหาวิทยาลัยดําเนินการตามหน้าที่และอํานาจตามกฎหมายอย่างเคร่งครัด พร้อมทั้งรายงานผลเป็นระยะจนการดําเนินการถึงที่สุด
รมว.อว.กล่าวต่อว่า เหตุการณ์ที่กําลังเป็นข่าวนี้ ส่งผลต่อความน่าเชื่อถือของระบบอุดมศึกษาไทยเป็นอย่างมาก ทั้งที่การเกิดเหตุการณ์ที่ต้องสงสัยทุจริตดังกล่าวจะเป็นส่วนน้อยเมื่อเทียบกับนักวิจัยทั้งหมดของประเทศก็ตาม ขอย้ําว่า อว. ยังมีนโยบายส่งเสริมสนับสนุนให้นักวิจัยทําผลงานวิจัยและเผยแพร่ผลงานวิจัย เพื่อสร้างความเข้มแข็งของประเทศอย่างต่อเนื่องเช่นเดิม แต่จะให้ความสําคัญต่อการกํากับดูแลจริยธรรมการวิจัยและเผยแพร่ผลงานวิจัยให้เข้มงวดมากขึ้น
“ขณะนี้ ตนได้สั่งการให้สํานักงานปลัดกระทรวง อว. หารือกับอธิการบดีทุกมหาวิทยาลัยเป็นการเร่งด่วน เพื่อหาแนวทางในการป้องกันไม่ให้เกิดเหตุการณ์แบบนี้ขึ้นอีก เพื่อให้สังคมเชื่อมั่นในระบบของมหาวิทยาลัยและผลงานวิจัยของมหาวิทยาลัย” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-"ทิพานัน" ยัน “พล.อ.ประยุทธ์”ห่วงใยปัญหาค่าครองชีพพี่น้องประชาชน ชี้กนง.ขึ้นดอกเบี้ยแก้ปัญหาเงินเฟ้อ กลไกสำคัญควบคุมราคาสินค้าและบริการ
วันจันทร์ที่ 30 มกราคม 2566
30/01/2566
"ทิพานัน" ยัน “พล.อ.ประยุทธ์”ห่วงใยปัญหาค่าครองชีพพี่น้องประชาชน ชี้กนง.ขึ้นดอกเบี้ยแก้ปัญหาเงินเฟ้อ กลไกสําคัญควบคุมราคาสินค้าและบริการ
"ทิพานัน" ยัน “พล.อ.ประยุทธ์”ห่วงใยปัญหาค่าครองชีพพี่น้องประชาชน ชี้กนง.ขึ้นดอกเบี้ยแก้ปัญหาเงินเฟ้อ กลไกสําคัญควบคุมราคาสินค้าและบริการ
วันที่ 30 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความห่วงใยและมอบหมายให้หน่วยงานต่างๆเตรียมมาตรการช่วยเหลือพี่น้องประชาชน ที่อาจได้รับผลกระทบค่าครองชีพสูงขึ้น จากปัญหาเงินเฟ้อที่ภาวะราคาสินค้าและบริการที่เพิ่มขึ้นอย่างต่อเนื่อง โดยไทยมีแนวโน้มอัตราเงินเฟ้อสูงขึ้นอย่างต่อเนื่องมาตั้งแต่เดือนมิถุนายน 2565 ทําให้อัตราเงินเฟ้อเฉลี่ยทั้งปี 2565 อยู่ที่ ร้อยละ 6.08 สูงสุดในรอบ 24 ปี
น.ส.ทิพานัน กล่าวว่า ทั้งนี้ กรณีคณะกรรมการนโยบายการเงิน (กนง.) มีมติให้ขึ้นอัตราดอกเบี้ยนโยบาย 0.25% ต่อปี เป็นร้อยละ 1.5 ต่อปีนั้น เป็นเครื่องมือสําคัญในการช่วยแก้ไขปัญหาเงินเฟ้อ เพื่อสร้างแรงจูงใจในต่อการออมทรัพย์ หรือฝากเงินต่อธนาคารมากขึ้น เพื่อควบคุมระดับราคาสินค้าและบริการ เนื่องจากเศรษฐกิจไทยมีแนวโน้มฟื้นตัวอย่างต่อเนื่อง โดยเฉพาะในภาคการท่องเที่ยว ที่ได้รับอานิสงส์จากจีนเปิดประเทศ ที่คาดการณ์ว่าจะมีนักท่องเที่ยวเดินทางมาท่องเที่ยวในประเทศไทยในปีนี้ จํานวนกว่า 18 ล้านคน และจะสร้างรายได้ประมาณ 9.7 แสนล้านบาท
"การปรับขึ้นดอกเบี้ยนโยบายเป็นไปเพื่อช่วยแก้ปัญหาเงินเฟ้อ และชะลอการลดลงของเงินทุนสํารองระหว่างประเทศ ซึ่งพล.อ.ประยุทธ์ มีต้องการที่จะควบคุมดูแลในทุกมิติการเงิน ที่จะช่วยบรรเทาความเดือดร้อนของพี่น้องประชาชน ควบคู่ไปกับการรักษาเสถียรภาพทางเศรษฐกิจ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-​PM pleased with Chiang Mai’s high ranking in Numbeo’s Crime Index and Safety Index by City 2023
วันจันทร์ที่ 30 มกราคม 2566
30/01/2566
​PM pleased with Chiang Mai’s high ranking in Numbeo’s Crime Index and Safety Index by City 2023
​PM pleased with Chiang Mai’s high ranking in Numbeo’s Crime Index and Safety Index by City 2023
January 29, 2023, , Deputy Secretary-General to the Prime Minister and Acting Government Spokesperson Anucha Burapachaisri disclosed that the website: numbeo.com, a crowd-sourced global database of perceived cost of living, property prices, and quality of life, ranks Chiang Mai province at 32nd in its Crime Index and Safety Index by City 2023. With this, the province becomes the safest city in the Southeast Asian region.
According to the Government Spokesperson, Prime Minister and Defense Minister Gen. Prayut Chan-o-cha acknowledged the ranking, and thanked all concerned agencies for their integrative effort in strictly keeping public safety which earns recognition from the international community and boosts the country’s reputation.
Numbeo announced its 1/2023 “Crime Index” and “Safety Index” which rank 416 cities across the globe. Chiang Mai is classified in the low range (20-40 points) of crime index, at 24.5, while the city’s safety index is as high as 75.5, making it the 32nd safest city in the world and the 1st in ASEAN. On the other hand, Bangkok ranks 170th among 416 world cities, and ASEAN’s 7th with the crime index of 40.5 and safety index of 59.5. According to Numbeo, the safest city is Abu Dhabi, United Arab Emirates (crime index of 11.2 and safety index of 88.8), while the least safe city is Caracas, Venezuela (crime index of 83.6 and safety index of 16.4).
The Prime Minister is pleased with high ranking of Thailand’s cities/provinces in terms of safety, which reflects the Government’s fruitful commitment in managing and administering public safety to suppress crimes against life and properties for better quality of life of the Thai people and for boosting confidence of foreign travelers.
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงกระทรวงคมนาคม ลงพื้นที่โครงการทางหลวงหมายเลข 2135
วันจันทร์ที่ 30 มกราคม 2566
นายศักดิ์สยาม ชิดชอบ รัฐมนตรีว่าการกระทรวงกระทรวงคมนาคม ลงพื้นที่โครงการทางหลวงหมายเลข 2135
สาย อําเภอศรีเชียงใหม่ (ดอนใหญ่) - ผาแต้ม (หนามแท่ง) จังหวัดอุบลราชธานี เสริมสร้างศักยภาพโครงข่ายทางหลวง เชื่อมโยงแหล่งท่องเที่ยว
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่โครงการขอรับการจัดสรรงบประมาณการก่อสร้างประจําปี 2567 ทางหลวงหมายเลข 2135 สาย อําเภอศรีเชียงใหม่ (ดอนใหญ่) - ผาแต้ม (หนามแท่ง) กม. 35+000 และพบปะประชาชน เพื่อรับฟังความคิดเห็นและความต้องการเกี่ยวกับการพัฒนาเส้นทางคมนาคมและการขนส่ง พร้อมด้วย นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม นายสราวุธ ทรงศิวิไล อธิบดีกรมทางหลวง นายอภิรัฐ ไชยวงศ์น้อย อธิบดีกรมทางหลวงชนบท ร่วมลงพื้นที่ โดยมีหัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน ประชาชนชาวอําเภอศรีเมืองใหม่ และอําเภอโขงเจียม จังหวัดอุบลราชธานี ร่วมให้การต้อนรับ ในวันศุกร์ที่ 27 มกราคม 2566
นายศักดิ์สยาม ชิดชอบ กล่าวว่า จากนโยบายของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ที่มีความมุ่งมั่นพัฒนาโครงข่ายคมนาคมขนส่งทั่วทั้งประเทศอย่างบูรณาการทั้งทางบก ราง น้ํา และอากาศ เพื่อขับเคลื่อนเศรษฐกิจของประเทศ สร้างความอยู่ดีกินดีให้กับประชาชน พร้อมสร้างความเชื่อมั่นในการเดินทางบนถนนที่อยู่ในความดูแลของกระทรวงคมนาคมให้มีความสะดวก รวดเร็ว และปลอดภัย ซึ่งกระทรวงคมนาคม โดยกรมทางหลวงได้ดําเนินการพัฒนาโครงสร้างพื้นฐานด้านทางหลวง รวมทั้งก่อสร้างและบํารุงรักษาทางหลวงให้มีโครงข่ายที่สมบูรณ์ ครอบคลุมในพื้นที่รับผิดชอบ และเชื่อมโยงกับทางหลวงอื่น ๆ เพื่อให้ประชาชนได้รับความสะดวก รวดเร็ว ปลอดภัยในการเดินทาง และมีคุณภาพชีวิตที่ดียิ่งขึ้น
สําหรับโครงการทางหลวงหมายเลข 2135 สาย อําเภอศรีเชียงใหม่ (ดอนใหญ่) - ผาแต้ม (หนามแท่ง) เป็นเส้นทางเพื่อการท่องเที่ยวในการเชื่อมต่ออําเภอศรีเมืองใหม่ไปยังอุทยานแห่งชาติผาแต้มปัจจุบันมีความชํารุดทรุดโทรม และไหล่ทางคับแคบ จึงมีความจําเป็นอย่างยิ่งในการบูรณะพร้อมขยายไหล่ทางและยกมาตรฐานชั้นทาง รวมทั้งติดตั้งอุปกรณ์เตือนและป้องกันจุดเสี่ยงอันตราย (Black spot) และทางแยกที่สําคัญ ระหว่าง กม.0+000 – 37+491 ระยะทาง 37.491 กิโลเมตร เพื่อความปลอดภัยและความสะดวกในการสัญจร เสริมสร้างศักยภาพให้เป็นโครงข่ายทางหลวงที่สามารถรองรับปริมาณการจราจรจากการท่องเที่ยว การขนส่งสินค้า และการเดินทางสัญจรระหว่างชุมชน เชื่อมโยง และสนับสนุนโครงข่ายสายหลัก ตลอดจนสนับสนุนเศรษฐกิจและการท่องเที่ยว
ในโอกาสนี้ รัฐมนตรีว่าการกระทรวงคมนาคมได้ลงพื้นที่ เพื่อรับฟังความคิดเห็นและความต้องการของประชาชน เกี่ยวกับการพัฒนาเส้นทางคมนาคมและการขนส่งสินค้าในพื้นที่อําเภอศรีเมืองใหม่ อําเภอโขงเจียม จังหวัดอุบลราชธานี และพื้นที่ใกล้เคียงด้วย